1993թ. օգոստոսի 23-ին Լեռնային Ղարաբաղի ինքնապաշտպանական ուժերը, զարգացնելով նախօրեին սկսած հակահարձակումը, ազատագրեցին Ֆիզուլիի եւ Ջեբրայիլի շրջանները: Լեռնային Ղարաբաղի վերահսկողության տակ անցավ Իրանի հետ սահմանային գոտին: Այդ օրերին Ադրբեջանում իշխանության էր վերադարձել Հեյդար Ալիեւը՝ սկզբում զբաղեցնելով Գերագույն խորհրդի նախագահի, ապա՝ հանրապետության նախագահի պաշտոնակատարի պաշտոնը: Ադրբեջանի ներքաղաքական անկայունությունը հայկական ուժերին հնարավորություն էր տվել ռազմական հաջողված գործողություններ իրականացնել: Ֆիզուլիի, Ջեբրայիլի, իսկ քիչ հետո նաեւ Կուբաթլուի ազատագրմանը հաջորդեց կողմերի պայմանավորվածությունը՝ հաստատելու հրադադար: Այդ բանակցություններին Լեռնային Ղարաբաղը մասնակցում էր ուղղակի: